BANPU ตั้งบ.ย่อย “บ้านปู อินฟิเนอร์จี” ลุยธุรกิจวางระบบผลิตไฟฟ้าจากพลังงานทดแทน
BANPU ตั้งบ.ย่อย "บ้านปู อินฟิเนอร์จี" ลุยธุรกิจวางระบบผลิตไฟฟ้าจากพลังงานทดแทน หวังต่อยอดธุรกิจพลังงานเต็มรูปแบบ
28 ส.ค. 2560

บริษัท บ้านปู จำกัด (มหาชน) หรือ BANPU ระบุว่า บริษัทฯ ได้จัดตั้ง บริษัท บ้านปู อินฟิเนอร์จี จำกัด หรือ BPIN ซึ่งเป็นบริษัทย่อยโดยมีสัดส่วนการถือหุ้นร้อยละ 100 โดยมีวัตถุประสงค์เพื่อศึกษาและลงทุนในธุรกิจผู้ให้บริการด้านการวางระบบผลิตไฟฟ้าจากพลังงานทดแทนแบบครบวงจรด้วยเทคโนโลยีที่ทันสมัย
ทั้งนี้ BPIN จะเป็นหน่วยธุรกิจที่สำคัญสำหรับกลุ่ม BANPU ในการขยายการลงทุนไปยังส่วนปลายน้ำของธุรกิจพลังงานหมุนเวียนที่ใช้เทคโนโลยีด้านพลังงานอย่างมีประสิทธิภาพ นอกจากนี้ยังเป็นการต่อยอดธุรกิจให้แก่บริษัทฯ เพื่อพัฒนาสู่การเป็นบริษัทพลังงานอย่างเต็มรูปแบบตามแผนกลยุทธ์ของบริษัทต่อไป